CELEX: 32016D1344
Language: lv
Date: 2016-08-04 00:00:00
Title: Komisijas Īstenošanas lēmums (ES) 2016/1344 (2016. gada 4. augusts), ar ko atbilstīgi Eiropas Parlamenta un Padomes Regulai (EK) Nr. 258/97 kā jaunu pārtikas produktu sastāvdaļu atļauj laist tirgū organisko silīciju (monometilsilāntriolu) (izziņots ar dokumenta numuru C(2016) 4975)

6.8.2016   
            
            
               LV
            
            
               Eiropas Savienības Oficiālais Vēstnesis
            
            
               L 213/12
            
         KOMISIJAS ĪSTENOŠANAS LĒMUMS (ES) 2016/1344
   (2016. gada 4. augusts),
   ar ko atbilstīgi Eiropas Parlamenta un Padomes Regulai (EK) Nr. 258/97 kā jaunu pārtikas produktu sastāvdaļu atļauj laist tirgū organisko silīciju (monometilsilāntriolu)
   
      
         (izziņots ar dokumenta numuru C(2016) 4975)
      
   
   (Autentisks ir tikai teksts angļu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               2013. gada 27. martā uzņēmums LLR-G5 Ltd Īrijas kompetentajām iestādēm iesniedza pieprasījumu, kurā lūdza atļaut laist tirgū organisko silīciju (monometilsilāntriolu) kā jaunu pārtikas produktu sastāvdaļu Regulas (EK) Nr. 258/97 1. panta 2. punkta c) apakšpunkta izpratnē.
            
         
               (2)
            
            
               2013. gada 17. aprīlī Īrijas kompetentā pārtikas novērtēšanas iestāde sniedza sākotnējo novērtējuma ziņojumu. Minētajā ziņojumā tā secināja, ka ir vajadzīga papildu novērtēšana saskaņā ar jauno pārtikas produktu Regulas (EK) Nr. 258/97 6. panta 3. punktu.
            
         
               (3)
            
            
               2013. gada 26. aprīlī Komisija sākotnējo novērtējuma ziņojumu pārsūtīja pārējām dalībvalstīm.
            
         
               (4)
            
            
               2013. gada 10. oktobrī Komisija apspriedās ar Eiropas Pārtikas nekaitīguma iestādi (EFSA) un lūdza tai veikt papildu novērtējumu par organisko silīciju (monometilsilāntriolu) kā jaunu pārtikas produktu sastāvdaļu saskaņā ar Regulu (EK) Nr. 258/97.
            
         
               (5)
            
            
               Savā 2016. gada 9. marta atzinumā par organiskā silīcija (monometilsilāntriola, MMST), kuru paredzēts lietot par silīcija avotu uztura bagātinātājos, kā jaunas pārtikas produktu sastāvdaļas nekaitīgumu un par ortosilīcijskābes bioloģisko pieejamību no minētā avota (2)
                  EFSA secināja, ka piedāvātajos lietošanas apstākļos organiskais silīcijs (monometilsilāntriols) ir nekaitīgs.
            
         
               (6)
            
            
               Minētajā atzinumā sniegtais pamatojums ir pietiekams, lai secinātu, ka organiskais silīcijs (monometilsilāntriols) kā jauna pārtikas produktu sastāvdaļa atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (7)
            
            
               Eiropas Parlamenta un Padomes Direktīvā 2002/46/EK (3) ir noteiktas uztura bagātinātājiem piemērojamās prasības. Organiskā silīcija (monometilsilāntriola) lietošana būtu jāatļauj, neskarot minētajā regulējumā noteiktās prasības.
            
         
               (8)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Neskarot Direktīvas 2002/46/EK īpašos noteikumus, šā lēmuma pielikumā specificēto organisko silīciju (monometilsilāntriolu) var laist Savienības tirgū kā jaunu pārtikas produktu sastāvdaļu lietošanai pieaugušajiem paredzētos šķidros uztura bagātinātājos, ievērojot ražotāja rekomendēto maksimālo devu 10,40 mg silīcija dienā.
   2. pants
   Ar šo lēmumu atļautā organiskā silīcija (monometilsilāntriola) nosaukums pārtikas produktu marķējumā ir “organiskais silīcijs (monometilsilāntriols)”.
   3. pants
   Šis lēmums ir adresēts LLR-G5 Ltd.,Golden Mile Industrial Park, Breaffy Road, Castlebar, Co. Mayo, F23 VX58, Īrijā.
   
      Briselē, 2016. gada 4. augustā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 43, 14.2.1997., 1. lpp.
   
   
      (2)  EFSA Journal 2016;14(4):4436.
   
      (3)  Eiropas Parlamenta un Padomes 2002. gada 10. jūnija Direktīva 2002/46/EK par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).
   
      PIELIKUMS
      
         ORGANISKĀ SILĪCIJA (MONOMETILSILĀNTRIOLA) SPECIFIKĀCIJA
      
      
         Organiskā silīcija (monometilsilāntriola) identitāte
      
      
                  Ķīmiskais nosaukums
               
               
                  1-metil-silāntriols
               
            
                  Ķīmiskā formula
               
               
                  CH6O3Si
               
            
                  Molekulmasa
               
               
                  94,14 g/mol
               
            
                  
                     CAS Nr.
               
               
                  2445-53-6
               
            
         Organiskā silīcija (monometilsilāntriola) preparāts (ūdens šķīdums)
      
      
                  Parametri
               
               
                  Specifikācijas vērtība
               
            
                  Skābums (pH)
               
               
                  6,4–6,8
               
            
                  Silīcijs
               
               
                  100–150 mg Si/l
               
            
                  Svins
               
               
                  Ne vairāk kā 1 μg/l
               
            
                  Dzīvsudrabs
               
               
                  Ne vairāk kā 1 μg/l
               
            
                  Kadmijs
               
               
                  Ne vairāk kā 1 μg/l
               
            
                  Arsēns
               
               
                  Ne vairāk kā 3 μg/l
               
            
                  Metanols
               
               
                  Ne vairāk kā 5 mg/kg (atlieku veidā)